anr national award for ss rajamouli
మన జక్కన్నకు అక్కినేని జాతీయ పురస్కారం
ప్రముఖ సినీనటుడు స్వర్గీయ అక్కినేని నాగేశ్వర రావు గౌరవార్థం ఆయన పేరిట ఏర్పాటు చేసిన జాతీయ అవార్డుని ఈసారి ప్రముఖ దర్శకుడు...
TNN | Updated:
Sep 8, 2017, 06:27PM IST
ప్రముఖ సినీనటుడు స్వర్గీయ అక్కినేని నాగేశ్వర రావు గౌరవార్థం ఆయన పేరిట ఏర్పాటు చేసిన జాతీయ అవార్డుని ఈసారి ప్రముఖ దర్శకుడు ఎస్ఎస్ రాజమౌళికి ప్రదానం చేయనున్నట్టు ప్రకటించారు అక్కినేని నాగార్జున. కళాబంధు టీ సుబ్బరామి రెడ్డితో కలిసి ఈ వివరాలని మీడియాకు వెల్లడించిన నాగ్.. తెలుగు సినీ కీర్తిని ప్రపంచానికి చాటిచెప్పిన రాజమౌళి గారికే ఈ అవార్డుని ప్రదానం చేయాలని నిర్ణయించుకున్నట్టు తెలిపారు. ఈ నెల 17వ తేదీన సాయంత్రం 4:30 గంటలకి శిల్పకళావేదికలో భారత ఉపరాష్ట్రపతి వెంకయ్య నాయుడు చేతుల మీదుగా ఈ అవార్డు ప్రదానం చేయనున్నట్టు నాగ్ స్పష్టంచేశారు. ఈ వివరాలని ట్విటర్&zwnj;లోనూ పోస్ట్ చేశారు నాగ్.
&mdash; Nagarjuna Akkineni (@iamnagarjuna) September 8, 2017
తెలుగు సినిమాకు పునాది వేసి, తెలుగు సినీ పరిశ్రమ అభివృద్ధికి కృషిచేసిన తొలితరం అగ్రనటుల్లో ఒకరైన అక్కినేని నాగేశ్వర రావు గౌరవార్థం ఏర్పాటు చేసిన ఈ పురస్కారాన్ని బాహుబలి సినిమాతో తెలుగు సినిమా స్థాయిని మరోసారి ప్రపంచానికి పరిచయం చేసిన రాజమౌళి అందుకోబోతున్నాడు.